‘Dá mbeadh Greta ina suí i gcathaoir uachtaráin, bheadh i bhfad níos mó muiníne agam’ – Gráinne Bleasdale – Tuairisc.ie
Nuacht
Náisiúnta
Idirnáisiúnta
Gaeltacht
Oireachtas
Tuairimíocht
Spórt
Cluichí Gaelacha
Sacar
Rugbaí
Eile
Cultúr
Litríocht
Na hEalaíona/Ceol
Scannán
Teilifís/Raidió
Láithreach Bonn
Saol
Eolaíocht/Teicneolaíocht
Sláinte/Faisean
Greann
Pobal
Eolas
Gailearaithe
Ócáidí
Gné-Ailt Fógraíochta
Foghlaimeoirí
Ardteist
Sraith Pictiúr
Cluastuiscint
Léamhthuiscintí
Meascán Mearaí
Físeáin
Filíocht
Prós
Scríbhneoireacht Chruthaitheach
Crosfhocal
Sraith Shóisearach
Gearrscannán
Léamhthuiscintí
Meascán Mearaí
Scríbhneoireacht Chruthaitheach
Físeáin
Crosfhocal
Úrscéal d’fhoghlaimeoirí
Litríocht Bhéil
Folúntais
‘Dá mbeadh Greta ina suí i gcathaoir uachtaráin, bheadh i bhfad níos mó muiníne agam’ – Gráinne Bleasdale
Caitheann Tuairisc.ie súil siar ar 2019 i dteannta roinnt Gael. Linn an geábh seo, tá Gráinne Bleasdale, aisteoir agus láithreoir as Ros an Mhíl i gConamara
Dé hAoine, Nollaig 27 2019 ag 5:30 am
1. Cén chuimhne is mó atá agat ar 2019?
An Breatimeacht! Nuair a bheidh ‘Reeling in the Years 2019’ ar siúl faoi cheann 10 mbliana, beidh an clár ar fad faoin mBreatimeacht, geallaim duit. Tá mé tinn ag éisteacht le scéalta nuachta faoi, agus faraor is dócha go mbeidh tuilleadh cainte faoi in 2020.
2. Céard é an scéal is mó a chuir áthas ort in 2019?
Chuir sé ríméad orm nuair a d’fhógair an iris Time gurb í Greta Thunberg ‘Pearsa Bliana’ na hirise. Tugann sé dóchas dom go bhfuil todhchaí an domhain sábháilte, má tá daoine dá leithéid ag teacht chun cinn. Tá an t-uafás agóidíochta déanta aici agus óráidí spreagúla tugtha aici le bliain faoi thodhchaí ár bpláinéid agus an fhreagracht atá orainn i leith na hoibre sin. Is léir go bhfuil sí tar éis dul i bhfeidhm go mór ar mhuintir na cruinne. Dá mbeadh Greta ina suí i gcathaoir uachtaráin, bheadh i bhfad níos mó muiníne agam faoin bpláinéad, agus gan í ach 16 bliain d’aois!!
3. Céard é an scéal is mó a chuir brón ort in 2019?
Baineadh geit asam nuair a chuala mé go raibh Notre Dame trí thine i mbliana. Bhí mé ar cuairt ann faoi dhó le dhá bhliain anuas agus áit é atá lárnach i stair agus i gcultúr na tíre (agus na hEorpa). Bhí The Hunchback of Notre Dame ar cheann de na scannáin Disney ab fhearr liom agus mé óg, mar sin bhí pian i mo chroí nuair a chuala mé go ndearnadh go leor damáiste den ailtireacht agus de na saothair ealaíne laistigh. Tá tacaíocht dhochreidte faighte acu chun atógáil a dhéanamh ar an bhfoirgneamh, rud a chuireann gliondar croí orm. D’fhéadfaí tacaíocht mar seo a chur ar fáil le cabhrú le truailliú na farraigí, na tinte san Amasóin agus mar sin, ach sin scéal eile.
4. Céard é an rud is mó a d’fhoghlaim tú ó thús deireadh na bliana 2019?
Is breá liomsa siopadóireacht, go háirithe siopadóireacht ar líne. Ach le bliain anuas, tá mé tar éis go leor a fhoghlaim faoi ‘Fast Fashion’ agus an tionchar atá aige ar an domhan. Taobh istigh de bhliain, cothaíonn an tionscal faisin os cionn 1.2 billiún tona CO2 – sin 5% den sceitheadh domhanda. Tá go leor figiúirí eile a ghoill orm, gan trácht ar choinníollacha oibre na bhfostaithe sna monarchana seo, agus rinne mé cinneadh a bheith níos cúramaí le mo chuid siopadóireachta i mbliana.
5. Ar éirigh leat cloí le haon rún a bhí agat ag tús na bliana 2019?
Tá mise uafásach ag cloí le rúin na bliana nua! Bhíodh mé thar a bheith uaillmhianach – bhínn ag iarraidh a bheith ar an duine is aclaí riamh, aiste bia damhsóir bailé a leanacht agus gach leabhar faoin spéir ar mo liosta léitheoireachta don bhliain amach romham. Ach le blianta beaga anuas, tá meon i bhfad níos praiticiúla agam. Tá sé i gceist agam a bheith i bhfad níos airdeallaí faoi chúrsaí athraithe aeráide, go háirithe chomh fada is a bhaineann sé le siopadóireacht. In áit 10 t-léine a cheannach ar €5 an ceann agus iad a chaitheamh amach tar éis iad a chaitheamh uair nó dhó, tá mé chun iarracht a dhéanamh éadaí ar ardchaighdeán a cheannach agus i bhfad níos mó úsáide a bhaint astu. Tá sé i gceist agam níos mó siopadóireachta a dhéanamh i siopaí seanré, siopaí athláimhe agus siopaí carthanachta. Mar sin, i mbliana tá sé i gceist agam an domhan a shábháil – níl sé sin ró-uaillmhianach an bhfuil?
Léigh tuilleadh sa rannóg seo 'Tuairimíocht'
Tá neart Gael bogtha go dtí Mastodon, mise ina measc
Dé Céadaoin, Samhain 9 2022
Ní téacs beannaithe é Comhaontú Aoine an Chéasta
Dé Céadaoin, Samhain 9 2022
Tá faitíos ar Fhear an Tí gur gearr go mbeidh pictiúr dá thóin thuas ar Google Maps
Déardaoin, Samhain 10 2022
Fág freagra ar '‘Dá mbeadh Greta ina suí i gcathaoir uachtaráin, bheadh i bhfad níos mó muiníne agam’ – Gráinne Bleasdale '
Cancel reply
Δ
Úrnua
Gá le ceannaireacht agus clár oiliúna náisiúnta nua le cur le líon na gcainteoirí Gaeilge sa státchóras ...
Dé Céadaoin, Samhain 30
Ní ‘géarleanúint’ í an chóir á lorg nó go bhfaighfear í
Dé Céadaoin, Samhain 30
Beidh sé nach mór dodhéanta sprioc earcaíochta a bhaint amach gan tuilleadh céimithe le Gaeilge – An Coi...
Dé Céadaoin, Samhain 30
Sárú seacht mbliana Eircode ar an dlí teanga le plé i dTeach Laighean
Dé Céadaoin, Samhain 30
‘Ról lárnach’ do Chathaoirleach nua san éileamh ar stádas breise do na meáin Ghaeilge – ceannasaí TG4 ...